የተከሰከሰው የኢትዮጵያ ዓየር መንገድ ቦይንግ 737 ማክስ 8 ጉዳይ!
የበረራ ቁጥር 302 ጉዳይ፣ የUS ምክር ቤት እና የተጎጂ ቤተሰቦች ምላሽ!ባለፈው መጋቢት ወር ከአዲስ አበባው የቦሌ አውሮፕላን ማረፊያ ገና ብድግ ባለ ስድስት ደቂቃዎች ውስጥ በተከሰከሰውና ለ157ቱ ተሳፋሪዎቹ እልቂት ምክኒያት የሆነው የኢትዮጵያ ዓየር መንገድ ቦይንግ 737 Max ጉዳይ አሁንም እያነጋገረ ነው።የአደጋው ሰለባዎች ቤተሰብ አባላት በዩናይትድ ስቴትስ ምክር ቤት ተገኝተው የሰጡትን የምስክርነት ቃል አንድምታ በአንድ የተጎጂ ቤተሰብ አባልና የሕግ አማካሪያቸውን ምላሽ ይዟል።የአውሮፕላኑ አምራች ኩባንያ ቦይንግ ከጥቂት ሳምንታት በፊት በኢትዮጵያ ዓየር መንገድ እና በኢንዶኔዥያው ዓየር መንገድ ተመሳሳይ የአውሮፕላን መከስከስ አደጋዎች ለተጎዱ ወገኖች መርጃ “አንድ መቶ ሚልዮን ዶላር እሰጣለሁ” ያለበትን ዜናም ይመዝናሉ።ምላሾቹን የሰጡት በኢትዮጵያ ዓየር መንገድ በረራ ቁጥር E-302 ቦይንግ 737 Max ወንድማቸውን ያጡት አቶ ዘካሪያስ አስፋውና የሕግ አማካሪያቸው አቶ ሼክስፒር ፈይሳ ናቸው። 